SØKNAD OM PARKERINGSTILLATELSE FOR FORFLYTNINGSHEMMEDE

Vi viser til din søknad mottatt den

Saken har vært til behandling i Utvalget for slike saker den \* . Tilstede på møtet var kommunelegen og 1 representant for Rådet for funksjonshemmede i Fredrikstad og representanter fra Parkering/Transport.

*Ifølge forskrift om parkering for forflytningshemmede kan det gis parkeringstillatelse til bilfører som har særlig behov for parkeringslettelser i samband med bosted, arbeid og/eller annen forekommende aktivitet fordi, vedkommende ikke kan gå eller har store vansker med å bevege seg over noen lengde. jfr. § 2 a.*

Tillatelsen gis kun for 2-5 år fordi livssituasjoner og parkeringsbehov kan endre seg i løpet av den perioden. Tillatelse gis kun til søkere med *regelmessige* parkeringsbehov.

**Vedtak:**

Vi beklager å måtte meddele deg at vi ut i fra de innsendte opplysninger ikke finner grunnlag til å innvilge søknaden etter gjeldende Forskrift om parkering for forflytnings­hemmede.

Legeerklæringen er kun det medisinske grunnlaget for å vurdere behovet for parkeringstillatelse. Vi minner om at de behov man har for parkeringslettelse er *like viktig* som gangevnen, noe som innebærer at en søker med svært dårlig gangevne også må kunne vise til slike steder (konkrete adresser/steder) hvor problemer oppstår. Saksbehandler er pålagt taushetsplikt og behandler alle opplysninger i tråd med denne plikten.

**Utvalgets vurdering:**

Det er 2 kriterier i forskriften som må være oppfylt for å få innvilget slik tillatelse: Det *medisinske* kriteriet og *parkeringsbehovene*. Søker må oppgi de steder/adresser som han/hun ikke kan benytte det ordinære parkeringstilbudet, men benytte de reserverte parkeringsplassene. Behovet skal også være *særlig* og ikke sporadiske behov. Eksempelvis – regelmessig fysioterapi og andre behandlinger hvor søker må parkere på utsiden og hvor ordinære parkeringsplasser ligger for langt unna bestemmelsesstedet.

Et særlig behov er både omfattende og av hyppig karakter.

Utvalget mener at med en gangevne som din, vil ditt behov bli dekket ved at du benytter det ordinære parkeringstilbudet. Utvalget tolker forskriftens ordlyd vedrørende nedsatt forflytningsevne til å omfatte rullestolbrukere og personer som har store vansker med å gå korte avstander.

I ditt tilfelle er det oppgitt en gangevne på ca \* uten hjelpemiddel, men ikke oppgitt med hjelpemiddel.

Du har kun oppgitt \* som parkeringsbehov – ingen konkrete adresser/steder.

I ditt tilfelle har du mulighet til å tilrettelegge med å ta bedre tid og at det ikke vil medføre alvorlig forverring. (Dette ifølge vurdering fra kommuneoverlegen).

Problemer med å bære hører ikke til de omstendigheter som i seg selv vil gi utstedelse av parkeringstillatelse, men hører med i vurderingen. I hovedsak bør dette løses ved muligheten for av- og pålessing og ved å bruke egnet hjelpemiddel til å transportere med seg for eksempel varene.

Til opplysning foretas tildelingen av parkeringstillatelse etter en streng og skjønnsmessig vurdering med sikte på å tildele det begrensede antall parkeringsplasser for forflytningshemmede i kommunen til de som har størst behov. Mange med gangproblemer vil ha behov for parkeringslettelser, men dessverre er det ikke mulig å imøtekomme alle disse behovene.

Skulle det eventuelt komme nye opplysninger, kan saken tas opp til ny vurdering.

Vi gjør oppmerksom på at eventuell klage over vedtaket må fremmes til den kommunale klagenemnden. Klagen sendes via Parkering/Transport innen 3 uker.